三月曲水宴得尊字
作者：盧照鄰
朝代：唐

paragraphs: 風煙彭澤里，山水仲長園。
由來棄銅墨，本自重琴尊。
高情邈不嗣，雅道今復存。
有美光時彥，養德坐山樊。
門開芳杜逕，室距桃花源。
公子黃金勒，仙人紫氣軒。
長懷去城市，高詠狎蘭蓀。
連沙飛白鷺，孤嶼嘯玄猿。
日影巖前落，雲花江上翻。
興蘭車馬散，林塘夕鳥喧。